პალიასტომი

პალიასტომი  დოხასიათაფა  სიმაღალა ზუღაშ დონეშე  — 0.3 მ ფართობი 18,2 კმ²  მოცულობა  52 კმ³ მაქსიმალური სიტომბა  3,2 მ ოშქაშე სიტომბა  2,6 მ ღანჩოშ ფართობი  547 კმ² 
პალიასტომი — გიშმალი ტობა ოდიშ-გურიაშ რზენს, საქორთუოს, ნოღა ფუთიწკჷმა, სამარგალო-ჟიმოლენ შონეშ აკანს. ჟიდოხიშ ფართობი რე 18,2 კმ². ღანჩოშ ფართობი რე 547 კმ², მაქსიმალური სიტომბა — 3,2 მ, ოშქაშე სიტომბა — 52 მლნ. მ³. იდვალუაფუ ზუღაშ დონეშე — 0.3 მ. გიმე. ირდუ ჭვემაშ წყარით დო ნადუეფით. ტობას აკათუ ფიჩორი, გუშმურს წყარმალუ კაპარჭინა. მაღალი დონე უჩქჷ გაზარხულს, ზარხულს დო დამორჩილს, დაბალი — ბზოთონჯის. წყარი ტიბუ რე კვირკვე-მარაშინათუთას (25,1 °C), რგილი რე ღურთუთას (იანარს) (5,2 °C), ნძალიერი ბორიეფიშ გეშა ტობას ფშხირას ჰომოთერმია რე, რგილ ბზოთონჯის იჸინუ.

1924 წანას ტობაშ ობჟათე-ბჟადალ ოპიჯეშე გიშეჸონეს არხი დო ქოუკათინეს უჩა ზუღას. 1933 წანას ნძალიერი ზვირთეფიშ გეშა არხიქ გეფართოუ დო გორჩქინდ საროტიქ, წყარქ ლაშეთ გინირთჷ. გჷმირინუანა ჯა-ტყაშ დანჩურაფალო. ტობას ხე ბრელნერი ჩხომი. ტობა მიშურს კოლხეთიშ ნაციონალური პარკიშ აკოდგინალუაშა, კოლხეთიშ ნაციონალური პარკი ტურისტეფს თავაზენს ონიშე მარშრუტეფს ტობაშ უჯგუშო გაჩინებაფალო.

 შხვადოშხვა 
 პალიასტომიშ ტობაშე რე ჭარილი ეგნატე ნინოშვილიშ თხობელუა პალიასტომის ტბა, 1891 წანას.
 თე თხობელუაშ მეჯინათ 1963 წანას გინოღალირი რე ფილმი — პალიასტომი.

 რესურსეფი ინტერნეტის 
 ეგნატე ნინოშვილიშ პალიასტომიშ ტობა 
 ფილმი პალიასტომი 

 ლიტერატურა 
 აფხაზავა ი., ქორთული სხუნუეფიშ ენციკლოპედია, ტ. 7, ხს. 652, ქართი, 1984 წანა.

კატეგორია:სამარგალო-ჟიმოლენი შონეშ აკანიშ ტობეფი
კატეგორია:გურიაშ აკანიშ ტობეფი